Viborger Samler, 1840-09-29
Roeskildske Stænder. J det otteogfyrretyvende Møde foretoges til endelig Behandling Sagen ang. Udkastet til en Anordning, indeholdende adskillige Modificationer af Forordningen og Consumtionsafgifterne i Danmark af 22de Novbr. 1837. Alle Comiteens Jndstillingspuncter billigedes med stor Majoritet. – Sagen ang. Agent Bruuns Forslag betræffende Ophævelse af Aagerloven foretoges til endelig Behandling. Commiteens Majoritet (Bang og Hvidt) havde indstillet: at Forsamlingen vil indgaae med en Petition til Hs. Maj. om Aagerlovenes Ophævelse; henstillende derhos om Forsamlingen maatte finde Anledning til at tilraade Hs. Maj., forinden Allerhøistsamme derom tager Beslutning at ville om denne Gjenstand lade sig forelægge Betænkninger fra de Auctoriteter i og udenfor Hovedstaden, som de forskjellige Pengeomsætninger nærmest vedkomme. Minoriteten (Amtm. Neergaard) indstillede, at Forsamlingen vilde 1) fraraade Forandringer i de nugieldende Bestemmelser i om Rentefoden med Hensyn til Udlaan i faste Eiendomme og derhos 2) indstille til Regjeringen, at den, efter indhentede Erklæringer fra vedkommende Auctoriteter, vilde tage under Overveielse, om den faste Rentefod for Udlaan uden Pant i faste Eiendomme kunde hæves, og efter Omstændighederne forelægge Stænderne et Udkast til en Anordning desangaaende, samt 3) dermed sætte i Forbindelse en Revision af Aagerlovene. – J det nogfyrretyvende Møde foretoges til foreløbig Behandling Sagen ang. Udkast til en Anordning om Erlæggelsen af Prikke= og Mærkepenge til Præste=Fjords Lodser paa Rønneklint. Comiteen havde indstillet, at Anordningen maatte emanere som Lov. – Propr. Hildebrandt oplæste et Andragende fra Beboerne af Spanninge m. fl. Sogne om, at den til Jagt uberettigede maatte have Tilladelse til at ødelægge Ræve. Afvistes med 52 St. mod 9. – Etatsr. Hvidt oplæste sit Forslag om, at provisoriske Lovbud maae forelægges for den Stænderforsamling. som afholdes næst efter at de ere udkomne. Med 48 St. mod 6 besluttedes en Comite: Etatsr. Hvidt (44 St.), Prof. Bang 130 St.) og Assess. Algreen-Ussing (27 St.). - Sagen. ang. Etatsr. Johnssons Andragende om Jslands Skattevæsen foretoges til endelig Behandling. Comiteen havde forandret sin Jndstilling, som antoges med 46 St. mod 20. – Til foreløbig Behandling foretoges Sagen ang. et Andragende fra Selskabet for Trykkefrihedens rette Brug om nogle Forandringer i Trykkefriheds-Lovgivningen. (Comiteens Jndstilling, see d. Bl. Nr. 153). - Derefter foretoges til foreløbig Behandling Agent Voigts Andragende, betræffende Anlæggelsen af en Jernbane fra Flensborg over Husum til Tønningen. Comiteen (Hvidt, Grof. Hansen, Tillisch, Bruun, Drewsen) havde henstillet til Forsamlingens nærmere Overveielse, om den maatte finde Anledning til, ved at indsende Agent Voigts Andragende med den Erklæring, at den efter de Oplysninger, hvoraf den har været i Besiddelse, ikke har kunnet anbefale den projecterede Jernbane mellem Flensborg, Husum og Tønningen til særlig Begunstigelse fremfor enhver anden Bane, tillige at anholde om, at forinden Tilladelse til Anlæggelsen af nogensomhelst Jernbane, for at befordre Communicationen imellem Nordsøen og Østersøen, bliver meddeelt, samtlige Provindsialstænders Formening derom maa vorde indhentet. – J det halvtredsindstyvende Møde foretoges til endelig Behandling Sagen ang, adskillige Forandringer i Forordningen 1ste Mai 1838 om Told- og Skibsafgifterne i Danmark. Comiteens Jndstillingspuncter billigedes deels eenstemmigen deels med meget stor Majoritet. – Sagen ang. Godseier Tuteins Forslag om, at Adgang til Forsendelse med Posten maa staae aaben for alle Journaler og Tidender, foretoges derpaa til endelig Behandling. – Af private Andragender ere endvidere følgende forelagte: 139) Erklæring fra tvende Mænd af Hillersløv Sogn i Fyen mod Forandringer i Statsforfatningen (henlagdes i Læseværelset); 140) Justitsr. Povelsen: En Skrivelse fra Commissionair Rieper i Slagelse, hvorved indsendes et Andragende fra Fæstebonderne paa Frederikslunds Gods om, at Skoven paa deres Fæstelodder maatte bortskaffes, og Godtgjørelse tilstaaes dem for formeentlig tilføiet Skade ved Skovenes Tilvært, samt et Andragende fra Huusmændene paa samme Gods om at faae Fæstebreve paa deres Huse og fritages for Hoverie imod en Pengeafgift.